Diari Oficial de la Generalitat Valenciana


Sumari del DOGV 6107, del 22-09-2009 (2009/10175)

RESOLUCIÓ de 28 de juliol de 2009, del conseller de Medi Ambient, Aigua, Urbanisme i Habitatge per la qual s'encomana a l'Entitat Pública de Sanejament d'Aigües Residuals de la Comunitat Valenciana la gestió de l'explotació de les obres de l'EDAR i col·lectors d'Altea, Callosa, Polop i la Nucia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6107

Data del DOGV
:   22-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/10961


Data del document
:   28-07-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * delegació de poders

RESOLUCIÓ de 28 de juliol de 2009, del conseller de Medi Ambient, Aigua, Urbanisme i Habitatge per la qual s'encomana a l'Entitat Pública de Sanejament d'Aigües Residuals de la Comunitat Valenciana la gestió de l'explotació de les obres de l'EDAR i col·lectors d'Altea, Callosa, Polop i la Nucia. [2009/10001]  
Antecedents de fet  
1. A l'empara del Conveni subscrit entre el MOPUTMA i la COPUT de data 27 de febrer de 1995 (BOE núm. 300, de 16-12-1995), es va executar, entre altres instal·lacions, l'ampliació de l'EDAR d'Altea. Les obres d'ampliació es van lliurar a la llavors denominada Conselleria d'Obres Públiques, Urbanisme i Transport el 13 de juny de 2003 a l'efecte d'explotació i manteniment. En l'acta de lliurament es fa constar que «s'efectua el lliurament parcial de l'Estació Depuradora i Col·lectors d'Aigües Residuals d'Altea, Callosa, Polop i la Nucia (Alacant), per al seu manteniment, conservació i explotació».  
2. L'antiga EDAR d'Altea i els bombaments EB Principal i EB l'Olla són titularitat de l'Ajuntament d'Altea.  
3. Segons consta en l'annex II de l'esmentada acta de 13 de juny de 2003, les obres lliurades a la Generalitat són les següents:  
a) De conducció d'aigües residuals: col·lector general per al marge del riu Guadalest i riu Algar; ramals de connexió de Callosa, Xirles, Polop i la Nucia; bombament des de la Nucia fins al sanejament que condueix les aigües a la del Boliquet (EB la Nucia); bombament d'aigua residual previ a l'EDAR d'Altea (EB Autopista); predesbast en bombament previ; bombament d'Altea la Vella, millores en EB de titularitat municipal EB principal Altea (instal·lació BT, arrancadors i comunicació via ràdio).  
b) EDAR: en la llista s'inclouen els elements i instal·lacions propis d'una instal·lació d'aquest tipus, fins i tot urbanització i edificis.  
c) Captació i distribució per a reg: d'aquestes instal·lacions, el bombament d'aigua tractada fins a la zona d'infiltració al riu es troba a l'interior de l'EDAR.  
4. Les instal·lacions relatives a la galeria de captació d'aigües subàlvies, bombament d'aigües residuals fins a séquia de reg i connexió de les séquies del marge esquerre amb les del dret a la zona de captació, són utilitzades per comunitats de regants d'Altea, assumint els costos d'energia elèctrica, però sense realitzar un manteniment com a tal de les instal·lacions.  
5. Les obres d'ampliació es van realitzar sobre l'antiga EDAR, de manera que aquesta no té entitat pròpia. No obstant això, l'Ajuntament d'Altea explota l'EDAR esmentada mitjançant un contracte amb SEARSA.  
6. A partir de 2003, data de lliurament de les instal·lacions, des de la llavors denominada Conselleria d'Infraestructures i Transport i l'Entitat de Sanejament d'Aigües es van iniciar conversacions amb l'Ajuntament d'Altea a fi de regularitzar la situació descrita, apuntant diverses solucions, sense que finalment s'haja aconseguit arribar a un acord, per la qual cosa s'ha decidit assumir l'explotació de les instal·lacions lliurades, si bé tractant d'evitar interferències amb les instal·lacions actualment gestionades per l'Ajuntament d'Altea.  
En conseqüència, es fa necessari efectuar la corresponent encàrrec de gestió a favor de l'EPSAR, d'acord amb el que estableixen l'article 14.2 (en relació amb la disposició addicional cinquena de la Llei 14/2007, de 26 de desembre, de la Generalitat, de mesures fiscals, de gestió administrativa i financera i d'organització de la Generalitat), i 16.a) de la Llei 2/92, de 26 de març, de sanejament de les aigües residuals de la Comunitat Valenciana.  
Fonaments de dret  
L'article 15 de la Llei 30/1992, de 26 de novembre, de règim jurídic de les administracions públiques i del procediment administratiu comú (en endavant (LRJPAC), disposa que la realització d'activitats de caràcter material, tècnic o de serveis de la competència dels òrgans administratius o de les entitats de dret públic pot ser encomanada a altres òrgans o entitats de la mateixa o de distinta administració, per raons d'eficàcia, o quan no es tinguen els mitjans tècnics idonis per a exercir-les; com també que l'encàrrec de gestió entre òrgans administratius o entitats de dret públic pertanyents a la mateixa administració ha de formalitzar-se en els termes que establisca la normativa, i en tot cas, per a l'eficàcia s'ha de publicar en el diari oficial corresponent.  
A aquest respecte, la Llei 2/1992, de 26 de març, de sanejament de les aigües residuals de la Comunitat Valenciana determina en l'article 3 que correspon a la Generalitat, entre altres atribucions, l'explotació de les instal·lacions i serveis que promoga directament; i també que la Generalitat pot utilitzar qualsevol mecanisme conveniat, concertat, organitzatiu o funcional, en el cas que això contribuïsca a millorar l'eficàcia de la gestió pública.  
En aquest sentit, l'esmentada llei concep l'Entitat de Sanejament d'Aigües Residuals de la Comunitat Valenciana com una entitat de dret públic de la Generalitat de caràcter instrumental, en l'objecte de la qual inclou la gestió, l'explotació d'instal·lacions i serveis, i l'execució d'obres de tractament, depuració i, si és el cas, reutilització d'aigües depurades, i en l'article 16.a) li atribueix, entre altres funcions, la de gestionar l'explotació de les instal·lacions i executar les obres de sanejament i depuració que l'administració de la Generalitat determine, com també aquelles altres que li puguen encomanar les entitats locals o altres organismes.  
Finalment, conforme a l'article 3.5 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, l'Entitat de Sanejament d'Aigües Residuals de la Comunitat Valenciana es troba actualment adscrita a aquesta conselleria.  
Per això, i de conformitat amb el que estableixen l'article 15 de la Llei 30/1992, de 26 de novembre; l'article 16.a) de la Llei 2/1992, de 26 de març; l'article 28 de la Llei 5/1983, de 30 de desembre, del Consell, i article 3.5 de l'esmentat Decret 131/2007, de 27 de juliol, resolc:  
Encomanar a l'Entitat de Sanejament d'Aigües Residuals de la Comunitat Valenciana, amb efecte a partir del dia 1 de gener de 2009, la gestió de l'explotació de les obres següents:  
- De conducció d'aigües residuals: col·lector general per al marge del riu Guadalest i riu Algar; ramals de connexió de Callosa, Xirles, Polop i la Nucia; bombament des de la Nucia fins al sanejament que condueix les aigües a la del Boliquet (EB la Nucia); bombament d'aigua residual previ a l'EDAR d'Altea (EB Autopista); predesbast en bombament previ; instal·lació B.T. bombament d'Altea; arrancadors del bombament d'Altea; comunicació ràdio bombament d'Altea; bombament d'Altea la Vella.  
- EDAR: desbast i compactació de sòlids; desarenament-desgreixatge amb preaireig; llavador d'arenes; concentrador de greixos; edifici de pretractament; bassa d'homogeneïtzació; bombament d'aigua homogeneïtzada; repartiment de cabals i variant de la decantació primària i tractament secundari; decantació primària; tanc d'aireig; repartiment a decantació secundària; decantació secundària; cloració; bombament de recirculació interna; conducció de porga de la decantació primària; bombament de fangs secundaris de recirculació; bombament de fangs secundaris en excés; digestió aeròbica; espessidor de gravetat; deshidratació mecànica de fangs mitjançant centrífugues; tanc de desodorització per via biològica; conduccions; xarxa de buidatges; xarxa d'aigua potable; xarxa d'aigua de serveis; xarxa d'aire; instal·lació elèctrica; remodelació de l'edifici de control; edifici de control de nova planta; edifici de serveis; edifici de bufadors d'aeració; centre de seccionament; edifici de transformació; urbanització.  
- Captació i distribució per a reg: bombament d'aigua tractada fins a la zona d'infilitració al riu; galeria de captació d'aigües subvàlvies; bombament d'aigües residuals fins a séquia de reg; i connexió de les séquies del marge esquerre amb les de el dret a la zona d'acceptació.  
Contra aquesta resolució, que posa fi a la via administrativa, es pot interposar amb caràcter potestatiu recurs de reposició davant del mateix òrgan que la dicta, en el termini d'un mes, comptador des de l'endemà de la notificació, de conformitat amb els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú (en endavant (LRJPAC); o bé impugnar-la davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, des de l'endemà a la notificació, d'acord amb l'article 46 de la Llei 29/1998, reguladora de la jurisdicció contenciosa administrativa, tot això sense perjudici que puga exercir-se qualsevol altre recurs que s'estime convenient.  
València, 28 de juliol de 2009.- El conseller de Medi Ambient, Aigua, Urbanisme i Habitatge: José Ramón García Antón.